»Vi er i øjeblikket vidne til politiseret islamofobi fra brede dele af det politiske spektrum, hvor det er blevet et mål i sig selv at bruge folkets frygt proaktivt«, siger John L. Esposito.

Den 76-årige professor fra Georgetown University i Washington har i mere end 40 år beskæftiget sig med islam og muslimers rolle i den vestlige verden.

I reoler på universiteter verden over kan man finde op mod 45 bøger af hans bøger, der beskriver politiseringen af islam og sameksistensen mellem religioner. Han har rådgivet et utal af amerikanske og europæiske regeringer og udenrigsministre.